Tasiwelt d tarrayt i yeḍfer umsawal iwakken ad d-yales taḥkayt-is ; tezmer ad tili d tushilt asmi ara ilin yineḍruyen-is mseḍfaren ; wa deffir wa ; ulac gar-asen anekcum n yineḍruyen nniḍen ara iḥebsen asusru-nsen. Akken nniḍen tezmer ad tili d tin yellan ẓẓayet mi ara yilin yineḍruyen-is ur mseḍfaren ara imi kecment-d gar-asen tinfaliyin n uglam neɣ adiwenni d yiwenniten. Ɣer REUTER YVES yewwi-d deg udlis yexdem ɣef taṣledt n wullis awal ɣef tsiwelt yenna-d :  Tasiwelt temmal-d afran n tarrayin yeṭfen tuddsa n usugen deg wallus 5.